CELEX: 62010CN0281
Language: el
Date: 2010-06-04 00:00:00
Title: Υπόθεση C-281/10 P: Αναίρεση που άσκησε στις 4 Ιουνίου 2010 η PepsiCo, Inc. κατά της αποφάσεως που εξέδωσε το Γενικό Δικαστήριο (πέμπτο τμήμα) στις 18 Μαρτίου 2010 , στην υπόθεση T-9/07, Grupo Promer Mon Graphic SA κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), PepsiCo, Inc.

28.8.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 234/23
            
         Αναίρεση που άσκησε στις 4 Ιουνίου 2010 η PepsiCo, Inc. κατά της αποφάσεως που εξέδωσε το Γενικό Δικαστήριο (πέμπτο τμήμα) στις 18 Μαρτίου 2010, στην υπόθεση T-9/07, Grupo Promer Mon Graphic SA κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), PepsiCo, Inc.
   (Υπόθεση C-281/10 P)
   ()
   2010/C 234/38
   Γλώσσα διαδικασίας: η αγγλική
   
      Διάδικοι
   
   
      Αναιρεσείουσα: PepsiCo, Inc. (εκπρόσωποι: E. Armijo Chávarri, A. Castán Pérez-Gómez, abogados, V. von Bomhard, Rechtsanwältin)
   
      Αντίδικοι κατ’ αναίρεση: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), Grupo Promer Mon Graphic SA
   
      Αιτήματα της αναιρεσείουσας
   
   Η αναιρεσείουσα ζητεί από το Δικαστήριο:
   
               —
            
            
               Να αναιρέσει την απόφαση που εξέδωσε το Γενικό Δικαστήριο στις 18 Μαρτίου 2010, επί της υποθέσεως Τ-9/07·
            
         
               —
            
            
               να αποφανθεί οριστικά επί της διαφοράς, απορρίπτοντας το αίτημα που υποβλήθηκε πρωτοδίκως ή, επικουρικώς, να αναπέμψει την υπόθεση ενώπιον του Γενικού Δικαστηρίου και
            
         
               —
            
            
               να καταδικάσει την πρωτοδίκως προσφεύγουσα στα δικαστικά έξοδα.
            
         
      Λόγοι αναιρέσεως και κύρια επιχειρήματα
   
   Η αναιρεσείουσα ισχυρίζεται ότι η αναιρεσιβαλλόμενη απόφαση πρέπει να αναιρεθεί, για τον λόγο ότι το Γενικό Δικαστήριο υπέπεσε σε παράβαση του άρθρου 25, παράγραφος 1, στοιχείο δ', του κανονισμού (ΕΚ) 6/2002 του Συμβουλίου (1), καθόσον:
   
               α)
            
            
               δεν έλαβε υπόψη τους περιορισμούς στους οποίους υπέκειτο ο δημιουργός κατά την εκπόνηση του προσβαλλόμενου σχεδίου·
            
         
               β)
            
            
               ερμήνευσε πεπλανημένα την έννοια του «ενημερωμένου χρήστη» και τον βαθμό προσοχής που πρέπει να επιδείξει·
            
         
               γ)
            
            
               εφήρμοσε εσφαλμένα κριτήρια κατά την εξέταση του ζητήματος της «διαφορετικής συνολικής εντύπωσης».
            
         
               δ)
            
            
               προέβη σε σύγκριση μεταξύ των σχεδίων βάσει των προϊόντων που διαλαμβάνονται στη δικογραφία και όχι βάσει των σχεδίων όπως έχουν καταχωρισθεί.
            
         
               ε)
            
            
               στήριξε τη σύγκριση σε ανακριβή πραγματικά περιστατικά.
            
         
      (1)  Κανονισμός (ΕΚ) 6/2002 του Συμβουλίου, της 12ης Δεκεμβρίου 2001, για τα κοινοτικά σχέδια και υποδείγματα (ΕΕ L 3, σ. 1).